
Semmelweis séta
A séták időpontja: 1.) 2018. április 19. csütörtök 16.30

                                      Találkozó: 16.15 Semmelweis Orvostörténeti Múzeum előtt 
                                                        1013. Budapest, Apród utca 1-3. 
                                      Vezetés: magyar nyelven
                                  2.) 2018. április 28. szombat 09.30

                                       Találkozó: 09.15 Üllői út 26. előtt

                                        Vezetés: magyar nyelven

                                  3.) 2018. május 10. csütörtök 16.30

                                        Találkozó: 16.15 Semmelweis Orvostörténeti Múzeum előtt

                                            1013. Budapest, Apród utca 1-3.

                                        Vezetés: angol nyelven

A séta útvonala: 
- Üllői út 26. Központi Igazgatási épület, az épület két szárnya Kolbenheyer Ferenc tervei alapján készült 1875-1877 között. (Kolbenheyer Ferenc tervezte a Markó utcában a Magyar Királyi Főgimnázium épületét). Az összekötő épületet Kolbenheyer tanítványa, Weber Antal tervezte a mestere halála után, 1881-1884 között épült fel. A Semmelweis teremben látható Semmelweis büsztje, amelynek alkotója Törley R. Mária. A parkban egész alakos Semmelweis szobor, Domonkos Béla alkotása. 
– Baross utca I. Szülészeti Klinika: a Stáció (ma Baross utca) és a Mária utca sarkán állt Bánffy Albert sarokháza, amelyet az Egyetem 1879-ben vásárolt meg a szülészet számára. Ennek helyére épült két lépcsőben az új klinika Kiss István tervezésében 1894-1896 között. A Baross utcai szárnyba 1897-ben költözött be a klinika, a Mária utcai szárnyat 1898-ban adták át. A homlokzaton Birly Ede és Semmelweis Ignác egész alakos szobra látható, a szobrot a Millenium szobrásza, Zala György készítette, az építészeti szerkezetet Schickedanz Albert (többek között a Műcsarnok, a Szépművészeti Múzeum, a Millenáris emlékmű tervezője, Zala Györggyel több közös munkája volt). A klinika mögötti mellszobor Veres Gábor munkája (2002). 
– Szt. Rókus kórház: Európa legrégibb egészségügyi intézménye, a Szt. Rókus szegényházat bővítették kórházzá, az építkezés 1795-1798 között zajlott. Az új kórház neve akkor Pesti Polgári köz Ispotály volt, Jung József építette, majd 1839-1841 között Pollack Mihály tervei alapján bővítették, 1860-ban újra bővítik.  1714-ben épült a Szt. Rókus és Rozália kápolna, építésére a pestis járvány alkalmából tett fogadalmat a városi tanács. Itt kapott állást testvére segítségével Semmelweis Ignác, miután hazajött Bécsből, a szülészeten pedig ingyen dolgozott.  
– Kossuth Lajos utca-Semmelweis utca sarkán álló épület: eredetileg a jezsuiták két emeletes rendháza volt, ahová 1784-ben költözött be a Királyi Magyar Tudományegyetem Orvostudományi karának öt tanszéke, köztük a szülészet, sebészet és a kórbonctan. Itt dolgozott Semmelweis Ignác 1855-től. A mai épület 1895-ben épült, tervezője Czigler Győző, a Tudomány Egyetemi Alap megbízásából épült, a kivitelező Kauser Gyula volt. A Semmelweism utcai oldalon relief, az emléktábla felirata: „Semmelweis az anyák megmentője.” 
– Semmelweis szülőháza és maradványainak nyugvóhelye: Apród utca 1-3, ma a Semmelweis Orvostörténeti Múzeum. Semmelweis életútjának rövid ismertetése, felfedezése, egy zseni küzdelmei, betegsége és halála, Semmelweis emlékszoba bemutatása.
